De Blia fu de Limauni han umara zwoa bis drai Zantimeta gros und haum fimbf waisse Köchbladl und driwa fimbf waisse Bliabladl. Da Fruchknotn is dick und zilindrig und ged in Griffe iwa. Rund um den san zwoanzg bis fiazg Staubbladl. De wean moasdns fu Insektn bestaibt, es kau owa a da Wind in söbn Effekt haum. A Söbstbefruchtung is megli. A waunn de Blia ned befrucht wiad, wogsn schbeda draus Limauni, de daunn owa koane Kean drin haum, oiso koane Samen.